Zadeva C‑255/13

I

proti

Health Service Executive

(Predlog za sprejetje predhodne odločbe, ki ga je vložilo High Court (Irska))

„Predhodno odločanje — Socialna varnost — Uredba (ES) št. 883/2004 — Člena 19(1) ter 20(1) in (2) — Uredba (ES) št. 987/2009 — Člen 11 — Državljan države članice, zavarovan v državi stalnega prebivališča — Nenaden pojav resne bolezni med počitnicami v drugi državi članici — Oseba, prisiljena ostati enajst let v tej drugi državi zaradi svoje bolezni in razpoložljivosti specialistične zdravstvene oskrbe v bližini kraja, kjer prebiva — Prejemanje storitev v tej drugi državi — Pojma ‚stalno prebivališče‘ in ‚začasno bivanje‘“

Povzetek – Sodba Sodišča (četrti senat) z dne 5. junija 2014

Socialna varnost – Delavci migranti – Oseba, ki ima sočasno dve običajni prebivališči na ozemlju dveh različnih držav članic – Nedopustnost – Pravilo v skladu s potrebami uporabe Uredbe št. 883/2004 (Uredba št. 883/2004 Evropskega parlamenta in Sveta; Uredba Sveta št. 1408/71) Socialna varnost – Delavci migranti – Zdravstveno zavarovanje – Storitve, opravljene v drugi državi članici – Pojem „stalno prebivališče“ zadevne osebe – Merila presoje (uredbi Evropskega parlamenta in Sveta št. 883/2004, člen 1(j), in št. 987/2009, člen 11(1) in (2)) Socialna varnost – Delavci migranti – Zdravstveno zavarovanje – Storitve, opravljene v drugi državi članici – Zakonodaja, ki se uporablja – Stalno prebivališče – Opredelitev (Uredba Sveta št. 1408/71) Socialna varnost – Delavci migranti – Zdravstveno zavarovanje – Državljan, ki resno zboli v državi članici, ki ni država njegovega stalnega prebivališča – Storitve, opravljene v državi članici začasnega bivanja – Dolgotrajno opravljanje storitev zaradi bolezni zadevne osebe – Pojma „stalno prebivališče“ in „začasno bivanje“ – Določitev običajnega centra interesov državljana – Presoja s strani nacionalnega sodišča – Meje (Uredba št. 883/2004 Evropskega parlamenta in Sveta, členi 1(j) in (k), 19(1) in 20(1) in (2))

Glej besedilo odločbe. (Glej točke od 40 do 42 in 47.) V skladu s členom 1(j) Uredbe št. 883/2004 o koordinaciji sistemov socialne varnosti pojem „stalno prebivališče“ pomeni kraj, v katerem oseba običajno prebiva. Za določitev običajnega središča interesov osebe mora predložitveno sodišče upoštevati vsa upoštevna merila, zlasti tista iz člena 11(1) Uredbe št. 987/2009 o določitvi podrobnih pravil za izvajanje Uredbe št. 883/2004, in v skladu z odstavkom 2 tega člena namen zadevne osebe v zvezi s krajem njenega dejanskega stalnega prebivališča. Ta namen je treba oceniti ob upoštevanju objektivnih dejstev in okoliščin zadeve iz postopka v glavni stvari, zgolj izjava o namenu stalno prebivati v nekem kraju pa sama po sebi ne zadošča za namene uporabe navedenega odstavka 2. Seznam elementov, ki jih je treba upoštevati za določitev kraja stalnega prebivališča osebe in ki je zdaj kodificiran v členu 11 Uredbe št. 987/2009, ni izčrpen in ne določa prednostnega vrstnega reda za različne elemente iz odstavka 1 tega člena. (Glej točke 43, 46 in 54.) Glej besedilo odločbe. (Glej točki 44 in 45.) Člen 1(j) in (k) Uredbe št. 883/2004 o koordinaciji sistemov socialne varnosti je treba razlagati tako, da je treba za namene členov 19(1) ali 20(1) in (2) te uredbe za državljana Unije, ki je stalno prebival v prvi državi članici in nenadoma resno zbolel med počitnicami v drugi državi članici ter je zaradi te bolezni in razpoložljivosti specialistične zdravstvene oskrbe v bližini kraja, kjer prebiva, prisiljen ostati enajst let v tej zadnji državi, šteti, da „začasno biva“ v tej drugi državi članici, če je običajno središče njegovih interesov v prvi državi članici. Nacionalno sodišče je pristojno, da določi običajno središče interesov tega državljana s preučitvijo vseh upoštevnih dejstev in ob upoštevanju njegovega namena, kot izhaja iz teh dejstev, pri čemer zgolj okoliščina, da je navedeni državljan ostal v drugi državi članici dolgo obdobje, sama po sebi ne zadošča, da bi se štelo, da stalno prebiva v tej državi. (Glej točko 59 in izrek.)

Zadeva C‑255/13

I

proti

Health Service Executive

(Predlog za sprejetje predhodne odločbe, ki ga je vložilo High Court (Irska))

„Predhodno odločanje — Socialna varnost — Uredba (ES) št. 883/2004 — Člena 19(1) ter 20(1) in (2) — Uredba (ES) št. 987/2009 — Člen 11 — Državljan države članice, zavarovan v državi stalnega prebivališča — Nenaden pojav resne bolezni med počitnicami v drugi državi članici — Oseba, prisiljena ostati enajst let v tej drugi državi zaradi svoje bolezni in razpoložljivosti specialistične zdravstvene oskrbe v bližini kraja, kjer prebiva — Prejemanje storitev v tej drugi državi — Pojma ‚stalno prebivališče‘ in ‚začasno bivanje‘“

Povzetek – Sodba Sodišča (četrti senat) z dne 5. junija 2014

Socialna varnost — Delavci migranti — Oseba, ki ima sočasno dve običajni prebivališči na ozemlju dveh različnih držav članic — Nedopustnost — Pravilo v skladu s potrebami uporabe Uredbe št. 883/2004 (Uredba št. 883/2004 Evropskega parlamenta in Sveta; Uredba Sveta št. 1408/71) Socialna varnost — Delavci migranti — Zdravstveno zavarovanje — Storitve, opravljene v drugi državi članici — Pojem „stalno prebivališče“ zadevne osebe — Merila presoje (uredbi Evropskega parlamenta in Sveta št. 883/2004, člen 1(j), in št. 987/2009, člen 11(1) in (2)) Socialna varnost — Delavci migranti — Zdravstveno zavarovanje — Storitve, opravljene v drugi državi članici — Zakonodaja, ki se uporablja — Stalno prebivališče — Opredelitev (Uredba Sveta št. 1408/71) Socialna varnost — Delavci migranti — Zdravstveno zavarovanje — Državljan, ki resno zboli v državi članici, ki ni država njegovega stalnega prebivališča — Storitve, opravljene v državi članici začasnega bivanja — Dolgotrajno opravljanje storitev zaradi bolezni zadevne osebe — Pojma „stalno prebivališče“ in „začasno bivanje“ — Določitev običajnega centra interesov državljana — Presoja s strani nacionalnega sodišča — Meje (Uredba št. 883/2004 Evropskega parlamenta in Sveta, členi 1(j) in (k), 19(1) in 20(1) in (2))